Rieskeho komplex

Rieskeho komplex (tiež Rieskeho proteín, Rieskeho centrum, Rieskeho Fe-S proteín) je proteín, ktorý je súčasťou Komplexu III dýchacieho reťazca v mitochondriách, ktorý obsahuje železo-sírový klaster s dvoma atómami železa a dvoma sulfidovými aniónmi (2Fe-2S). Jeden z atómov železa k je koordinovaný cysteinovými bočnými reťazcami, druhý atóm železa je koordinovaný histidínovými bočnými reťazcami. Rieskeho komplex je pomenovaný podľa svojho objaviteľa Johna Rieskeho.

Rieskeho komplex je lokalizovaný na vonkajšom povrchu vnútornej mitochondriálnej membrány, je teda exponovaný medzimembránovému priestoru mitochondrie.

Biochemickou úlohou Rieskeho komplexu v dýchacom reťazci je prenášať elektróny z ubichinolu na cytochróm c1. Rieskeho komplex sa nachádza v blízkosti Qp väzobného miesta pre ubichinol. Dokonca, ubichinol naviazaný v Qp väzobnom mieste je schopný vytvoriť vodíkové väzby svojimi hydroxylovými skupinami s histidínmi, ktoré sú ligandmi 2Fe-2S klastru Rieskeho komplexu.

 Referencie 

 Pozri aj 
 Komplex III
 Dýchací reťazec
 Železo-sírový klaster
 Q cyklus
 John Rieske

Kategória:Metaloproteíny
Kategória:Proteínové domény
Kategória:Transportné bielkoviny